Inwoners in Rustenburg geskiet | Maroela Media
Brig. Sabata Mokgwabone, woordvoerder van die polisie, het aan Maroela Media bevestig veiligheidsbeamptes het met rubberkoeëls op betogende inwoners losgebrand by 'n residensiële kompleks in Rustenburg.
"Volgens inligting wat ons in hierdie stadium het, het die inwoners na bewering in die vroeë oggendure 'n pad versper en busse verhoed om die kompleks te verlaat wat werknemers na Rasimone-myn sou vervoer."
Tebogo Magoro, woordvoerder van Netcare 911, het in 'n verklaring gesê paramedici is omstreeks 03:00 na die toneel ontbied waar 'n skietery plaasgevind het. Volgens hom het die veiligheidsbeamptes rubberkoeëls en skerp ammunisie gebruik.
"Vyf mans is in hul bene geskiet en een in sy boud. 'n Vrou is meer as een keer in die bors getref," het hy gesê.
Die pasiënte is gestabiliseer voor hulle per ambulans na 'n hospitaal geneem is.
Seker baie vinnig 'n einde aan die betoging gebring. Daar is beseerdes, begin met hulle vir die inhegtenis neming.
En..? Dink ons hulle sal wéér kom betoog en paaie versper na die (onverwagse) teen-aksie??
Ek sê "Goeie Werk"!! Sien hoe stop die verwoesting as mense begin opstaan teen die vernietigers. Want die Polisie doen nie..